Tour de Langkawi 2005 itu apa sih? Jelaskan dalam bahasa melayu ya

Le Tour de Langkawi 2005 bermula di pulau Langkawi pada 28 Januari 2005  hingga 6 Februari 2005 melalui beberapa tempat di pantai barat, pantai timur dan selatan Semenanjung Malaysia.

LTdL 2005 merupakan lumba  basikal keempat berprestij di dunia selepas Tour de France, Vuelta d'Espania dan Giro d'Italia.

Ranking lumba basikal ini hanya 2.6 hors pada 1996. Tetapi 2005 meningkat kepada 2.0 hors oleh Kesatuan Basikal Antarabangsa ( UCI).  Kini diiktiraf sebagai  lumba basikal  utama di Asia dan setaraf dengan lumba basikal di Eropah.

LTdL melibatkan 140 pelumba dari 20 pasukan beraksi dan akan berkayuh di laluan landai, mendaki bukit, merempuh halangan angin kuat dan juga memecut di garisan penamat.

LTdL 2005 dianjurkan oleh syarikat swasta First Cartel Sdn Bhd dengan Telekom Malaysia selaku penaja utama bersama Proton,Tourism Malaysia, MAS, Genting Berhad, Petronas, Nestle dan  Naza Kia.

LTdL 2005 terbahagi kepada 10 peringkat dengan jarak dan kesukaran yang berbeza-beza sejauh 1,282.6 km merentasi sembilan buah negeri.

28 Januari 2005 Peringkat 1 di pulau Langkawi (106.9 km)

29 Januari 2005 Peringkat 2 antara Kangar, Perlis ke Kepala Batas, Pulau Pinang. ( 171.6 km)

30 Januari 2005 Peringkat 3 antara Grik, Perak ke Tanah Merah, Kelantan - laluan berbukit (172.5 km).

31 Januari 2005 Peringkat 4 Ujian masa individu di Bachok, Kelantan ((20.3 km )

1 Februari 2005 Peringkat 5 antara Kota Bahru, Kelantan ke Kuala Terengganu (163.9 km)

2 Februari 2005 Peringkat 6 antara Kuala Berang ke Cukai ,Terengganu (152 km)

3 Februari 2005 Peringkat 7 antara Maran ke Raub , Pahang (167 km).

4 Februari 2005 Peringkat 8 antara Kuala Kubu Baru ,Selangor ke Genting Highland , Pahang (97.9 km)

5 Februari 2005 Peringkat 9 antara Menara Kuala Lumpur ke Putrajaya ( 164.8 km)

6 Februari 2005 Peringkat 10 Dataran Merdeka , Kuala Lumpur - pusingan terakhir.